CELEX: 22010D0038
Language: et
Date: 2010-04-30 00:00:00
Title: EMP Ühiskomitee otsus nr 38/2010, 30. aprill 2010 , millega muudetakse Euroopa Majanduspiirkonna lepingu I lisa (veterinaar- ja fütosanitaarküsimused)

15.7.2010   
            
            
               ET
            
            
               Euroopa Liidu Teataja
            
            
               L 181/1
            
         EMP ÜHISKOMITEE OTSUS
   nr 38/2010,
   30. aprill 2010,
   millega muudetakse Euroopa Majanduspiirkonna lepingu I lisa (veterinaar- ja fütosanitaarküsimused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu I lisa on muudetud EMP Ühiskomitee 12. märtsi 2010. aasta otsusega nr 19/2010 (1).
            
         
               (2)
            
            
               Lepingusse tuleb inkorporeerida komisjoni 10. veebruari 2009. aasta määrus (EÜ) nr 123/2009, millega muudetakse määrust (EÜ) nr 1266/2007 seoses nõukogu direktiivis 2000/75/EÜ sätestatud tingimustega, mis käsitlevad loomade liikumist sama kitsendustega tsooni piires, ning tingimustega, mis käsitlevad loomade vabastamist väljaviimiskeelust (2).
            
         
               (3)
            
            
               Lepingusse tuleb inkorporeerida nõukogu 18. detsembri 2008. aasta direktiiv 2008/120/EÜ, milles sätestatakse sigade kaitse miinimumnõuded (3).
            
         
               (4)
            
            
               Lepingusse tuleb inkorporeerida komisjoni 9. jaanuari 2009. aasta otsus 2009/19/EÜ, millega muudetakse otsust 2008/655/EÜ teatavate liikmesriikide lammaste katarraalse palaviku vastase erakorralise vaktsineerimise kavade heakskiitmise osas ning 2007. ja 2008. aasta eest antava ühenduse rahalise toetuse suuruse kindlaksmääramise osas (4).
            
         
               (5)
            
            
               Lepingusse tuleb inkorporeerida komisjoni 18. märtsi 2009. aasta otsus 2009/248/EÜ, millega muudetakse otsust 2008/185/EÜ seoses loomatervishoiunõuetega sigadega kauplemisel Aujeszky haigusest vabade liikmesriikide või nende piirkondade vahel (5).
            
         
               (6)
            
            
               Lepingusse tuleb inkorporeerida komisjoni 20. märtsi 2009. aasta otsus 2009/255/EÜ, millega muudetakse otsust 2003/135/EÜ seoses metssigadel esineva sigade klassikalise katku likvideerimise ja metssigade erakorralise vaktsineerimise kavadega Nordrhein-Westfaleni ja Rheinland-Pfalzi liidumaa (Saksamaa) teatavatel aladel (6).
            
         
               (7)
            
            
               Lepingusse tuleb inkorporeerida komisjoni 23. aprilli 2009. aasta otsus 2009/342/EÜ, millega muudetakse otsust 2003/467/EÜ seoses ametliku tunnistamisega, et teatavad Itaalia halduspiirkonnad on vabad veiste tuberkuloosist, veiste brutselloosist ja veiste ensootilisest leukoosist, et Poola teatavad halduspiirkonnad on vabad veiste ensootilisest leukoosist ning et Poola ja Sloveenia on vabad veiste tuberkuloosist (7).
            
         
               (8)
            
            
               Lepingusse tuleb inkorporeerida komisjoni 26. mai 2009. aasta otsus 2009/422/EÜ, millega muudetakse otsust 2003/135/EÜ seoses metssigadel esineva sigade klassikalise katku likvideerimise ja metssigade erakorralise vaktsineerimise kavadega teatavates Saksamaa piirkondades (8).
            
         
               (9)
            
            
               Nõukogu direktiiviga 2008/120/EÜ tunnistatakse kehtetuks nõukogu direktiiv 91/630/EMÜ, (9) mis on lepingusse inkorporeeritud ja mis tuleb sellest tulenevalt lepingust välja jätta.
            
         
               (10)
            
            
               Käesolevas otsuses käsitletakse elusloomi, välja arvatud kalasid ja vesiviljelusloomi käsitlevaid õigusakte. Kõnealuseid küsimusi käsitlevaid õigusakte ei kohaldata Islandi suhtes, nagu see on sätestatud lepingu I lisa sissejuhatava osa lõikes 2.
            
         
               (11)
            
            
               Käesolevat otsust ei kohaldata Islandi ja Liechtensteini suhtes,
            
         ON TEINUD JÄRGMISE OTSUSE:
   Artikkel 1
   Lepingu I lisa I peatükki muudetakse vastavalt käesoleva otsuse lisale.
   Artikkel 2
   Määruse (EÜ) nr 123/2009, direktiivi 2008/120/EÜ ning otsuste 2009/19/EÜ, 2009/248/EÜ, 2009/255/EÜ, 2009/342/EÜ ja 2009/422/EÜ norrakeelne tekst, mis avaldatakse Euroopa Liidu Teataja EMP kaasandes, on autentne.
   Artikkel 3
   Käesolev otsus jõustub 1. mail 2010, tingimusel et EMP Ühiskomiteele on esitatud kõik lepingu artikli 103 lõike 1 kohased teated (10).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 30. aprill 2010
      
         
            EMP Ühiskomitee nimel
         
         
            eesistuja
         
         Alan SEATTER
      
   
   
      (1)  ELT L 143, 10.6.2010, lk 8.
   
      (2)  ELT L 40, 11.2.2009, lk 3.
   
      (3)  ELT L 47, 18.2.2009, lk 5.
   
      (4)  ELT L 8, 13.1.2009, lk 31.
   
      (5)  ELT L 73, 19.3.2009, lk 22.
   
      (6)  ELT L 75, 21.3.2009, lk 24.
   
      (7)  ELT L 104, 24.4.2009, lk 51.
   
      (8)  ELT L 137, 3.6.2009, lk 42.
   
      (9)  EÜT L 340, 11.12.1991, lk 33.
   
      (10)  Põhiseadusest tulenevaid nõudeid ei ole nimetatud.
   
      LISA
      EMP lepingu I lisa I peatükki muudetakse järgmiselt.
      
                  1.
               
               
                  Osa 3.2 punkti 40 (komisjoni määrus (EÜ) nr 1266/2007) lisatakse järgmine taane:
                  
                              „—
                           
                           
                              
                                 32009 R 0123: komisjoni määrus (EÜ) nr 123/2009, 10. veebruar 2009 (ELT L 40, 11.2.2009, lk 3).”
                           
                        
            
                  2.
               
               
                  Osa 3.2 pealkirja „ÕIGUSAKTID, MIDA EFTA RIIGID JA EFTA JÄRELEVALVEAMET IGATI ARVESSE VÕTAVAD” all punkti 20 (komisjoni otsus 2003/135/EÜ) lisatakse järgmised taanded:
                  
                              „—
                           
                           
                              
                                 32009 D 0255: komisjoni otsus 2009/255/EÜ, 20. märts 2009 (ELT L 75, 21.3.2009, lk 24),
                           
                        
                              —
                           
                           
                              
                                 32009 D 0422: komisjoni otsus 2009/422/EÜ, 26. mai 2009 (ELT L 137, 3.6.2009, lk 42).”
                           
                        
            
                  3.
               
               
                  Osa 3.2 pealkirja „ÕIGUSAKTID, MIDA EFTA RIIGID JA EFTA JÄRELEVALVEAMET IGATI ARVESSE VÕTAVAD” all punkti 45 (komisjoni otsus 2008/655/EÜ) lisatakse järgmine tekst:
                  „ , muudetud järgmise õigusaktiga:
                  
                              —
                           
                           
                              
                                 32009 D 0019: komisjoni otsus 2009/19/EÜ, 9. jaanuar 2009 (ELT L 8, 13.1.2009, lk 31).”
                           
                        
            
                  4.
               
               
                  Osa 4.2 punkti 70 (komisjoni otsus 2003/467/EÜ) lisatakse järgmine taane:
                  
                              „—
                           
                           
                              
                                 32009 D 0342: komisjoni otsus 2009/342/EÜ, 23. aprill 2009 (ELT L 104, 24.4.2009, lk 51).”
                           
                        
            
                  5.
               
               
                  Osa 4.2 punkti 84 (komisjoni otsus 2008/185/EÜ) lisatakse järgmine taane:
                  
                              „—
                           
                           
                              
                                 32009 D 0248: komisjoni otsus 2009/248/EÜ, 18. märts 2009 (ELT L 73, 19.3.2009, lk 22).”
                           
                        
            
                  6.
               
               
                  Osa 9.1 punkti 5 (nõukogu otsus 91/630/EMÜ) tekst jäetakse välja.
               
            
                  7.
               
               
                  Osa 9.1 punkti 10 (komisjoni määrus (EÜ) nr 1/2005) järele lisatakse järgmine punkt:
                  
                              „11.
                           
                           
                              
                                 32008 L 0120: nõukogu direktiiv 2008/120/EÜ, 18. detsember 2008, milles sätestatakse sigade kaitse miinimumnõuded (kodifitseeritud versioon) (ELT L 47, 18.2.2009, lk 5).
                              Nimetatud õigusakti ei kohaldata Islandi suhtes.”